b'\n_START_ARTICLE_\nRodbina Trastamara\n_START_PARAGRAPH_\nRodbina Trast\xc3\xa1mara je \xc5\xa1panska dinastija, ki je pri\xc5\xa1la na oblast leta 1369. Najprej so vladali v Kastilji, kasneje so svojo oblast raz\xc5\xa1irili tudi na Aragon, Navarro in Neapelj._NEWLINE_Rodbina je vladala Kastilji od leta 1369 (\xc4\x8das Enriqueja II) do unifikacije Aragona in Kastilje, ki se je zgodila za \xc4\x8dasa vladavine Isabel Kastiljske in Fernanda.\n_START_SECTION_\n14. stoletje\n_START_PARAGRAPH_\nPo smrti Kastiljskega kralja Alfonsa XI leta 1350, je prestol zavzel njegov sin Pedro I. Kastiljski imenovani tudi Pedro Kruti. Pedro je bil sin Alfonsa in njegove \xc5\xbeene Marije Portugalske. Njegov o\xc4\x8de je imel dolgotrajno afero z Leonor de Guzm\xc3\xa1n in njuni nezakonski otroci (Trast\xc3\xa1mara) so postali njegovi nasprotniki. Tenzije med Pedrom in njegovimi polbrati so nara\xc5\xa1\xc4\x8dale, saj je Marija dala Leonor aretirati in usmrtiti. Pedro je svoje nasprotnike pod vodstvom Enriqueja Trast\xc3\xa1mare premagal pri Najeri leta 1360 in dal svoja  polbrata Juana in Pedra usmrtiti.  _NEWLINE_Enrique je po podpisu mirovnega sporazuma med Kastiljo in Navarro leta 1360 pobegnil v Francijo.  Enrique je imel podporo Francije in Aragona, Pedro pa podporo Angle\xc5\xbeev oziroma Edvarda \xc2\xbb\xc4\x8crnega Princa\xc2\xab. 13.aprila sta porazila Enriqueja in njegovo vojsko. Angle\xc5\xbei so se kasneje umaknili in marca 1369 je Enrique ob podpori Francije in Aragona napadel in nazadnje tudi zmagal. Pedro I je umrl v Montielu.\n_START_SECTION_\nVladavina Enriqueja II\n_START_PARAGRAPH_\nPo umoru svojega polbrata Pedra I je Enrique Trast\xc3\xa1mara prevzel oblast nad Kastijo pod imenom Enrique II, pod njegovo vladavino se je uveljavil nov dru\xc5\xbebeni sloj, ki je dobil veliko zemlje in privilegijev ter povzro\xc4\x8dil nestabilnost Kastilje.  Kljub nestabilnosti je Enrique uspel prepre\xc4\x8diti in zaustaviti napade Portugalske, Navarre in Granadskega emirata na Kastiljo. Enrique se je z vladarjem Aragona Pedrom IV dogovoril za poroko njunih otrok. Enriquejev sin Juan in Pedrova h\xc4\x8derka Leonor sta se poro\xc4\x8dila 18.junija 1375. Ta poroka je kasneje omogo\xc4\x8dila rodbini Trast\xc3\xa1mara kontrolo tako nad Kastiljo kot Aragonom. Leonor je umrla leta 1382, po le 7 letih zakona. Juanu je rodila 3 otroke._NEWLINE_Po Enriquejevi smrti 1379 je oblast prevzel njegov sin Juan I Kastiljski. Juanova druga \xc5\xbeena Beatriz je bila h\xc4\x8derka portugalskega kralja Ferdinanda I. Na podlagi tega zakona si je Juan sku\xc5\xa1al prilastiti portugalsko krono po smrti Fernanda I, ki bi lahko kasneje vodila do unifikacije celotega iberskega polotoka, njegov poskus poskus je bil neuspe\xc5\xa1en. Ivan je umrl leta 1390. Po njegovi smrti je prestol zasedel njegov najstarej\xc5\xa1i sin Henrik III, ki je imel le 12 let.  Med njegove dose\xc5\xbeke \xc5\xa1tejemo  prevzem nadzora nad Kanarskimi otoki, ki je Kastilji zagotovil posest v Atlantiku. Umrl je leta 1406 pri le 27 letih ob invaziji Granade na Murcio._NEWLINE_Njegov sin Juan II je bil edini preostali naslednik, ker je imel le dve leti sta kot regenta vladala njegov stric Ferdinand in njegova mama Catherine Lancaster. V obdobju regentstva je leta 1412 Ferdinand postal vladar Aragona in tako je rodbina Trast\xc3\xa1mara zavladala tako Kastilji kor Aragonu.\n_START_SECTION_\nJuan. II in Don \xc3\x81lvaro\n_START_PARAGRAPH_\nJuan II. je prestol zasedel po smrti svoje mame leta 1418. Bil je bratranec Aragonskega kralja Alfonsa in tako se je poro\xc4\x8dil z Marijo sestro Alfonsa V Aragonskega. Tudi sam Alfonso je bil poro\xc4\x8den z Marijo, Juanovo sestro. Tako sta bila Juan in Alfonso obenem bratranca in svaka. Juan in Enrique, Alfonsova sinova sta bil poznana pod imenom Aragonska princa \xc2\xbbInfantes de Aragon\xc2\xab in sta dobila velika posestva v Kastilji, ko je njun o\xc4\x8de tam vladal kot regent Juana II. Leta 1420, dve leti po tem, ko je  Juan prevzel oblast ga je  Princ Henrik ugrabil in vladal dokler ni Juanu uspelo pobegniti s pomo\xc4\x8djo prijatelja Don \xc3\x81lvara de Lune._NEWLINE_Leta 1429 je Alfonso V. zaukazal svojima sinovoma napad na Kastiljo. Don \xc3\x81lvaro, zdaj z nazivom Grofa, je dosegel premirje in pregnal Aragonski del rodbine Trast\xc3\xa1mara iz Kastilje. Avtoriteta Juana II je slabela in ve\xc4\x8dina oblasti je bila tako v rokah Don \xc3\x81lvara de Lune.  _NEWLINE_En del kastiljskega plemstva (ve\xc4\x8dinoma podporniki Juana in Enriqueja) so ga opto\xc5\xbeevali tiranstva  in so dosegli da je bil leta 1439 izgnan. Leta 1443 je Juana II. zopet ugrabil brat, tokrat Princ Juan. Leta 1445 je v bitki pri Olmedu Don \xc3\x81lvaro porazil Aragonska Princa, Princ Juan je v bitki umrl. Don \xc3\x81lvaro je bil obglavljen zaradi tiranstva leta 1453. Julija naslednjega leta je Juan II. umrl. Oblast je prevzel njegov sin Henrik (Enrique), ki je tako postal kralj Henrik IV. Kastiljski.\n_START_SECTION_\nHenrik IV. in Isabel I.\n_START_PARAGRAPH_\nHenrik IV. Kastiljski je bil nepriljubljen vladar. Poro\xc4\x8dil se je pri 15 (leta 1440) z Blanco, h\xc4\x8derko Juana II. Aragonskega. Zakon je propadel, saj Enrique ni zmogel izvr\xc5\xa1iti svoje zakonske dol\xc5\xbenosti. Zopet se je poro\xc4\x8dil leta 1455 z Juano Portugalsko. Kraljica Juana je rodila Princeso Juano (imenovana tudi Juana Beltraneja) leta 1462, ki je postala legitimna naslednica svojega o\xc4\x8deta. Leta 1464 so se pojavile obto\xc5\xbebe, da naj bi bila mala Princesa v resnici h\xc4\x8derka Beltrana de la Cueve. Vplivne plemi\xc5\xa1ke dru\xc5\xbeine so Enriqueja prisilile, da je za naslednika imenoval svojega brata Alfonsa, ki pa je nenadoma umrl in tako je bilo vpra\xc5\xa1anje naslednika spet odprto._NEWLINE_Izabela Katoli\xc5\xa1ka_NEWLINE_Vse te te\xc5\xbeave Enriqueja in Juane so omogo\xc4\x8dile da je Isabel, Enriquejeva polsestra  postala  njegova legitimna  naslednica. To je bilo potrjeno s sporazumom Toros de Guisando, ki je bil sklenjen leta 1468. Pogoj spoazuma je bil da se Isabel poro\xc4\x8di, Enrique je njenemu zakonu s Fernandom , Kraljem Sicilije in naslednikom Aragonskega prestola nasprotoval in ga smatral za kr\xc5\xa1itev sporazuma. Zopet je za naslednico postavil svojo h\xc4\x8derko Juano, kar je povzro\xc4\x8dilo dr\xc5\xbeavljansko vojno. Isabel je z Aragonsko pomo\xc4\x8djo zmagala in tako zdru\xc5\xbeila kroni Kastilje in Aragona. Zadnja vladarka iz rodbine Trast\xc3\xa1mara je bila Juana Kastiljska, h\xc4\x8derka Isabel in Fernanda. Po njeni smrti je prestol preko njenega sina Karla pre\xc5\xa1el v roke Habsburgov, Juana je bil namre\xc4\x8d poro\xc4\x8dena z Filipom, sinom svetega nem\xc5\xa1kega cesarja Maksimilijana I.'